Ленина побједа на Евровизији добила је доста пажње у Њемачкој, гдје је пренос такмичења на њемачкој телевизији пратило око 14,69 милиона гледалаца (49,1% удјела на тржишту). Мајер-Ландрутова се вратила у Хановер сљедећег дана, гдје јој је добродошлицу пожељело 40.000 људи. Штефан Раб је наговијестио да Мајер-Ландрутова може да покуша да одбрани титулу на такмичењу за Пјесму Евровизије 2011; она би била трећа пјевачица којој је то пошло за руком, и прва у посљедњих 50 година.